cyanic-selkie/wikianc huggingface dataset:
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 3
สัปดาห์ที่ 1.2
สัปดาห์ที่ 1.2 ( 8 สิงหาคม  พ.ศ. 2558) เป็นการแข่งขัน "เพื่อคัด 8 คนสุดท้าย" มีรายละเอียดดังนี้
สัปดาห์ที่ 2
สัปดาห์ที่ 2 ( 15 สิงหาคม  พ.ศ. 2558) เป็นการแข่งขันในหัวข้อ "เพลงพี่เบิร์ด" มีรายละเอียดดังนี้
สัปดาห์ที่ 3
สัปดาห์ที่ 3 ( 29 สิงหาคม  พ.ศ. 2558) เป็นการแข่งขันในหัวข้อ "สวรรค์บ้านทุ่ง" มีรายละเอียดดังนี้
สัปดาห์ที่ 4
สัปดาห์ที่ 4 ( 5 กันยายน  พ.ศ. 2558) เป็นการแข่งขันในหัวข้อ "แม่ไม้มวย Dance" มีรายละเอียดดังนี้
สัปดาห์ที่ 5
สัปดาห์ที่ 5 ( 12 กันยายน  พ.ศ. 2558) เป็นการแข่งขันในหัวข้อ "ดาวกระจ่างฟ้า" มีรายละเอียดดังนี้
สัปดาห์ที่ 6
สัปดาห์ที่ 6 ( 19 กันยายน  พ.ศ. 2558) เป็นการแข่งขันในหัวข้อ "Hip Hop World" มีรายละเอียดดังนี้
สัปดาห์ที่ 7 (รอบ semi-final)
สัปดาห์ที่ 7 ( 26 กันยายน  พ.ศ. 2558) เป็นการแข่งขันในหัวข้อ "ศึก Battle" มีรายละเอียดดังนี้
สัปดาห์ที่ 8
สัปดาห์ที่ 8 ( 3 ตุลาคม  พ.ศ. 2558)
เทปพิเศษ
<li>ไม่มีการแข่งขัน มีการพูดคุยกับ 9 คนสุดท้าย<li> <li>โชว์พิเศษจาก 9 คนสุดท้าย-Happy<li>
สัปดาห์ที่ 9 (รอบ Final)
สัปดาห์ที่ 9 ( 10 ตุลาคม  พ.ศ. 2558) เป็นการแข่งขันในรอบ "ชิงชนะเลิศ" มีรายละเอียดดังนี้
รอบที่ 1 เป็นการเต้นกับโปร รอบที่ 2 เป็นการเต้นเดี่ยว ไม่มีโปร
สนามกีฬาริเวอร์ไซด์
สนามกีฬาริเวอร์ไซด์ (Riverside Stadium) สนามฟุตบอลในเมือง มิดเดิลส์เบรอ และเป็นสนามเหย้าของ สโมสรมิดเดิลส์เบรอ สโมสรฟุตบอลในศึก พรีเมียร์ลีก
โดยสนามแห่งนี้ได้เริ่มก่อสร้างขึ้นเมื่อปี พ.ศ. 2537 เพื่อใช้แทนสนาม อายร์ซัม พาร์ก ที่เปิดใช้งานตั้งแต่ พ.ศ. 2447 และไม่สามารถขยายสนามออกไปได้อีก
รายพระนามพระมหากษัตริย์เนปาล
พระมหากษัตริย์แห่งราชอาณาจักรเนปาล เรียกโดยราชประเพณีว่า "ศรีปัญจมหาราชธิราช" (เนปาล श्री ५ महाराजधिराज, Śrī Pañca Mahārājdhirāj) ส่วนสมเด็จพระราชินีแห่งราชอาณาจักรเนปาล เรียก "ศรีปัญจพฑามหารานี" (เนปาล: श्री ५ बडामहारानी, Śrī Pañca Badāmahārānī) ทั้งนี้ การปกครองประเทศเนปาลตามระบอบราชาธิปไตยนั้นได้ยกเลิกไปโดยมติของสภาร่างรัฐธรรมนูญแห่งเนปาลซึ่งให้เปลี่ยนแปลงเป็นระบอบสาธารณรัฐตั้งแต่วันที่ 28 พฤษภาคม พ.ศ. 2551
แฟกซุล
แฟกซุล(Faxul) เป็นจำนวนมหาศาล เท่ากับ 200 แฟกทอเรียล (200!) จำนวนนี้มีค่าในการยกกำลังเท่ากับ
การให้แสงเงาแบบฟ็อง
การให้แสงเงาแบบฟ็อง (Phong shading) หรือ การประมาณค่าในช่วงของฟ็อง (Phong interpolation) เป็นเทคนิคการประมาณค่าในช่วงสำหรับการคำนวณการให้แสงเงาในคอมพิวเตอร์กราฟิกส์สามมิติ โดยกำหนดค่าสีในแต่ละพิกเซล โดยการประมาณค่าในช่วงของเวกเตอร์แนวฉากตลอดทั่วโพลีกอน
เทคนิคนี้คิดค้นโดยบู่ย เตื่อง ฟ็อง ชาวเวียดนาม ซึ่งได้ตีพิมพ์เรื่องนี้ในวิทยานิพนธ์ระดับปริญญาเอกของเขาในปี 1973 เขายังได้เสนอแบบจำลองการสะท้อนแบบฟ็องขึ้นมาพร้อมกันด้วย แบบจำลองการสะท้อนแบบฟ็องเองก็อาจใช้ร่วมกับเทคนิคการให้แสงเงาแบบอื่น ๆ เช่น การให้แสงเงาแบบกูโร ได้อีกด้วย และการให้แสงเงาแบบฟ็องก็ยังสามารถใช้ร่วมกับแบบจำลองการสะท้อนแบบอื่น ๆ ที่ไม่ใช่แบบการสะท้อนแบบฟ็อง
ภาพรวม
การให้แสงเงาแบบฟ็องปรับปรุงมาจากการให้แสงเงาแบบกูโร โดยให้การประมาณค่าที่ดีกว่า สำหรับการให้แสงเงาของพื้นผิวเรียบลื่น การให้แสงเงาแบบฟ็องถือว่าเวกเตอร์แนวฉากแปรผันอย่างต่อเนื่อง เทคนิคการประมาณค่าในช่วงแบบฟ็องให้ผลลัพธ์ที่ดีกว่าการให้แสงเงาแบบกูโร เมื่อนำไปใช้กับแบบจำลองการสะท้อนที่มีส่วนสว่างจัดจ้าขนาดเล็ก เช่น ในแบบจำลองการสะท้อนแบบฟ็อง
ปัญหาใหญ่ของการให้แสงเงาแบบกูโร คือเมื่อส่วนสว่างจัดจ้าอยู่ตรงกลางของโพลีกอนขนาดใหญ่ เนื่องจากการให้แสงเงาแบบกูโรจะคำนวณสีของจุดยอดของโพลีกอนและทำการประมาณค่าในช่วงระหว่างจุดยอดทั้งหมด จึงมองไม่เห็นส่วนสว่างนั้น การให้แสงเงาแบบฟ็องสามารถแก้ไขปัญหาตรงนี้ได้
การให้แสงเงาแบบฟ็องนั้นแตกต่างจากการให้แสงเงาแบบกูโรตรงที่จะหาเวกเตอร์แนวฉากของพื้นผิวภายในโพลีกอนจากเวกเตอร์แนวฉากของจุดยอดโพลีกอนโดยการประมาณค่าในช่วงแบบเชิงเส้น ดังนั้นเวกเตอร์แนวฉากจะถูกกำหนดสำหรับแต่ละพิกเซลในฉาก และแบบจำลองการสะท้อนนี้จะถูกนำไปใช้กับแต่ละพิกเซลเพื่อกำหนดสีของพิกเซล การให้แสงเงาแบบฟ็องนั้นต้องใช้กำลังการคำนวณมากกว่าการให้แสงเงาแบบกูโร เนื่องจากต้องทำการคำนวณแบบจำลองการสะท้อนสำหรับแต่ละพิกเซล
ระบบประมวลผลแบบตามเวลาจริง
Direct3D ซึ่งเป็นหนึ่งใน 3DCG API สำหรับระบบประมวลผลตามเวลาจริง มี D3DSHADE_PHONG ซึ่งเป็นหนึ่งในโหมดเงา D3DSHADEMODE ที่ฟังก์ชันการให้แสงเงาแบบตายตัว แต่ไม่เคยถูกนำมาใช้หรือสนับสนุนในการใช้งานจริง
ฮาร์ดแวร์ที่รองรับตัวให้แสงเงาแบบสั่งการได้ สามารถทำการให้แสงเงาแบบฟ็องที่ดำเนินการโดยตัวให้แสงเงาแบบพิกเซล หรือตัวให้แสงเงาแบบแฟรกเมนต์
แบบจำลองการสะท้อนแบบฟ็อง
การสะท้อนแบบฟ็องเป็นแบบจำลองเชิงประจักษ์ของการส่องสว่างเฉพาะที่ โดยการสะท้อนแบบลัมแบร์ทของพื้นผิวขรุขระ และการสะท้อนแสงจัดจ้าของพื้นผิวเรียบ จะถูกนำมาคิดรวมกันเพื่อแสดงถึงการสะท้อนของพื้นผิววัตถุ ซึ่งมาจากประสบการณ์การสังเกตอย่างไม่เป็นทางการของตัวฟ็องเองที่ว่าพื้นผิวที่เรียบจะมีส่วนสว่างจัดจ้าที่เล็กและสว่างมาก ในขณะที่พื้นผิวที่หยาบจะมีส่วนสว่างจัดจ้าที่ใหญ่และค่อย ๆ จางลง แบบจำลองการสะท้อนนี้ยังได้รวมพจน์ของแสงโดยรอบ ซึ่งอธิบายถึงแสงที่กระจัดกระจายอย่างอ่อนทั่วทั้งฉาก
ทางหลวงสายแพน-ฟิลิปปินส์
ทางหลวงสายแพน-ฟิลิปปินส์ หรือที่รู้จักในชื่อ Maharlika Highway (ทางหลวงชั้นสูง, อิสระ) เป็นโครงข่ายถนนและเรือข้ามฟากที่เชื่อมต่อระหว่างเกาะต่าง ๆ ได้แก่ เกาะลูซอน เกาะซามาร์ เกาะเลย์เต และเกาะมินดาเนา ของประเทศฟิลิปปินส์ ซึ่งเป็นเส้นทางคมนาคมหลักที่เปรียบเสมือนกระดูกสันหลังของประเทศ
ถนนเริ่มต้นทางทิศเหนือที่ Laoag, Ilocos Norte และสิ้นสุดทางทิศใต้ที่ซัมบวงกาซิตี มีระยะทางรวม 3517 km และเป็นส่วนหนึ่งของทางหลวงสายเอเชีย โดยกำหนดหมายเลขเป็นทางหลวงเอเชียสาย 26
การพัฒนาโครงข่าย
ทางหลวงนี้ได้ถูกเสนอขึ้นมาในปี ค.ศ. 1965 และสร้างขึ้นภายใต้การกำกับดูแลของเฟอร์ดินานด์ มาร์กอส ประธานาธิบดีคนที่ 10 ของฟิลิปปินส์ ผู้วางแผนของรัฐบาลเชื่อว่าทางหลวงพิเศษและโครงข่ายถนนที่เชื่อมต่อกันจะกระตุ้นให้เกิดการผลิตทางการเกษตร โดยการลดค่าใช้จ่ายในการขนส่ง ส่งเสริมการพัฒนาสังคมและเศรษฐกิจที่อยู่นอกใจกลางเมืองอย่างกรุงมะนิลา และขยายการผลิตภาคอุตสาหกรรมทั้งตลาดในประเทศและต่างประเทศ การก่อสร้างได้รับการสนับสนุนโดยการกู้เงินจากสถาบันช่วยเหลือจากต่างประเทศ ซึ่งรวมถึงธนาคารโลกด้วย
ทางหลวงสายนี้ได้ทำการฟื้นฟูและปรับปรุงในปี ค.ศ. 1997 ด้วยความช่วยเหลือจากรัฐบาลญี่ปุ่น และขนานนามว่า ถนนมิตรภาพฟิลิปปินส์-ญี่ปุ่น ต่อมาในปี ค.ศ. 1998 กระทรวงการท่องเที่ยวได้ออกแบบแนวเส้นทาง 35 ส่วน ให้เป็น "ทางหลวงชมวิว" ด้วยสิ่งอำนวยความสะดวกที่พัฒนาสำหรับนักเดินทางและนักท่องเที่ยว
วัดชัยมงคล (จังหวัดสมุทรสาคร)
วัดชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยมงคล อำเภอเมืองสมุทรสาคร จังหวัดสมุทรสาคร ด้านทิศใต้ติดคลองลาดตะเคียน ทิศตะวันตกติดคลองจางวางเชย มีเนื้อที่ตั้งวัด 30 ไร่ 1 งาน เป็นที่ธรณีสงฆ์ 22 ไร่ 2 งาน
ประวัติ
วัดชัยมงคลเดิมมีชื่อว่า วัดหัวตะเข้ ตั้งเมื่อ พ.ศ. 2466 โดยมีนายคำและนางแกละ ปัญญารัตน์ เป็นผู้บริจาคที่ดินให้สร้างวัด และชาวบ้านได้ร่วมใจกันสร้างกุฏิขึ้น เพื่อใช้ประกอบพิธีทางศาสนา และได้อาราธนาพระเปลี่ยน กนฺตสีโล จากวัดคลองครุมาดำรงตำแหน่งเจ้าอาวาส ต่อมาได้เปลี่ยนชื่อมาเป็นวัดชัยมงคล โรงเรียนพระปริยัติธรรมแผนกธรรม เปิดสอนเมื่อปี พ.ศ. 2495
อาคารเสนาสนะ
อุโบสถกว้าง 24 เมตร ยาว 24 เมตร สร้างเมื่อ พ.ศ. 2543 ศาลาการเปรียญกว้าง 21 เมตร ยาว 37 เมตร เป็นอาคารไม้ หอสวดมนต์กว้าง 9 เมตร ยาว 16 เมตร สร้างเมื่อ พ.ศ. 2528 เป็นอาคารทรงไทย กุฏิสงฆ์จำนวน 8 หลัง เป็นอาคารครึ่งตึกครึ่งไม้ วิหารกว้าง 12 เมตร ยาว 12 เมตร สร้างเมื่อ พ.ศ. 2539 ศาลาบำเพ็ญกุศล จำนวน 1 หลัง
การประท้วงกรณีแมฮ์ซอ แอมีนี
การประท้วงกรณีแมฮ์ซอ แอมีนี เป็นชุดการประท้วงและการก่อความไม่สงบที่กำลังดำเนินอยู่ในประเทศอิหร่านตั้งแต่วันที่ 16 กันยายน ค.ศ. 2022 หลังการเสียชีวิตของแมฮ์ซอ แอมีนี ระหว่างที่เธอถูกตำรวจคุมขัง กล่าวกันว่าเธอถูกสายตรวจศีลธรรมของอิหร่านทุบตีหลังจากถูกกล่าวหาว่าละเมิดรูปแบบการสวมฮิญาบมาตรฐานตามกฎหมายในที่สาธารณะ การประท้วงเริ่มต้นในเมืองใหญ่อย่างแซกเกซ, แซแนนแดจ, ดีวอนแดร์เร, บอเน และบีจอร์ในจังหวัดเคอร์ดิสถาน ต่อมาจึงได้กระจายไปตามเมืองใหญ่อื่น ๆ ในประเทศอิหร่าน รวมถึงในกรุงเตหะราน รวมทั้งมีการชุมนุมชาวอิหร่านในอาศัยในต่างประเทศเช่น ทวีปยุโรป แคนาดา สหรัฐฯ และตุรกี
นอกจากจะพยายามสลายการชุมนุมแล้ว รัฐบาลอิหร่านยังจำกัดการเข้าถึงแอปพลิเคชันอย่างอินสตาแกรมและวอตแซปส์ ไปจนถึงการจำกัดการเข้าถึงอินเทอร์เน็ต เพื่อให้การจัดการประท้วงเป็นไปอย่างยากลำบาก ถือเป็นการจำกัดอินเทอร์เน็ตครั้งที่หนักที่สุดนับตั้งแต่การประท้วงในปี 2019 ที่ตัดขาดการเข้าถึงอินเทอร์เน็ตโดยสมบูรณ์ การโจมตีผู้ชุมนุมได้นำไปสู่การที่ผู้ชุมนุมบุกทำลายสถานที่ราชการ, ฐานทัพของรัฐบาล, ศูนย์ศาสนา, เผารถตำรวจ ยังมีการฉีกทำลายป้ายโฆษณาชวนเชื่อต่อต้านอเมริกา, โปสเตอร์และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี โดยการชุมนุมของกลุ่มนักศึกษามหาวิทยาลัยเตหะรานและมีการชุมนุมนักศึกษาในสถานศึกษาทั่วในประเทศเพื่อต้องการความยุติธรรม ต่อมาตำรวจควบุมฝูงชนได้เอาแก๊สน้ำตา รถควบคุมฝูงชน หนังสติ๊กยิง ทำให้กลุ่มผู้ชุนนุมได้รับบาดเจ็บ
กลุ่มสิทธิมนุษยชน แอมเนสตี้ อินเตอร์เนชั่นแนล เปิดเผยโดยอ้างเอกสารของทางการอิหร่านที่หลุดออกมาว่า อิหร่านมีคำสั่งให้กองกำลัง “จัดการอย่างรุนแรง” กับผู้ชุมนุมต่อต้านรัฐบาลที่ออกมาประท้วงการเสียชีวิตของ มาห์ซา อะมินี ในระหว่างการถูกควบคุมตัวโดยตำรวจศีลธรรม แอมเนสตี้ อินเตอร์เนชั่นแนล รายงานว่า กองกำลังของอิหร่านได้ใช้กำลังจนทำให้มีผู้เสียชีวิตแล้วอย่างน้อย 52 คน ตั้งแต่เกิดการชุมนุมประท้วงเมื่อสองสัปดาห์ที่ผ่านมา โดยการยิงกระสุนจริงเข้าใส่ฝูงชนและการทุบตีผู้ชุมนุมด้วยกระบอง
กองกำลังอิหร่านยังได้ทุบตีและถึงเนื้อถึงตัวผู้ชุมนุมที่เป็นผู้หญิง ที่ออกมาประท้วงโดยการถอดผ้าคลุมฮิญาบเพื่อประท้วงการปฏิบัติต่อสตรีของระบบการปกครองเทวาธิปไตยการเสียชีวิตของมาห์ซา อะมินี หลังจากที่เธอถูกควบคุมตัวด้วยข้อหาว่าเธอสวมใส่ฮิญาบที่หลวมเกินไปนั้น ได้ทำให้ชาวอิหร่านออกมาแสดงความโกรธแค้นอย่างมากต่อกลุ่มผู้นำทางศาสนาซึ่งเป็นผู้นำสูงสุดของประเทศ ครอบครัวของอะมินีเปิดเผยว่า พวกเขาได้รับแจ้งว่าอะมินีถูกทำร้ายจนเสียชีวิตในระหว่างการถูกควบคุมตัว แต่ตำรวจกล่าวว่าอะมินีในวัย 22 ปีเสียชีวิตเพราะอาการหัวใจวาย และปฏิเสธว่าไม่มีการทำร้ายร่างกายของเธอ ในขณะที่เจ้าหน้าที่อิหร่านกล่าวว่ากำลังสืบสวนสาเหตุการเสียชีวิตของหญิงสาวผู้นี้
แอมเนสตี้ อินเตอร์เนชั่นแนล กล่าวว่าได้รับสำเนาเอกสารของรัฐบาลที่มีการเผยแพร่ออกมาแผยแพร่อย่างลับ ๆ โดยกล่าวว่า สำนักงานใหญ่ของกองกำลังอิหร่านได้ออกคำสั่งในวันที่ 21 กันยายน ให้ผู้บังคับบัญชา “จัดการอย่างรุนแรงกับพวกที่สร้างปัญหาและผู้ที่ต่อต้านการปฏิวัติอิหร่าน” กลุ่มสิทธิมนุษยชนดังกล่าวยังระบุว่า เอกสารดังกล่าวทำให้มีการใช้กำลังจนถึงขั้นทำให้เสียชีวิตเพิ่มมากขึ้นในเย็นวันนั้น และทำให้มีผู้เสียชีวิตในคืนนั้นเพียงคืนเดียวอย่างน้อย 34 คน แอมเนสตี้ อินเตอร์เนชั่นแนล ยังกล่าวด้วยว่า เอกสารทางการที่หลุดออกมาอีกฉบับหนึ่งยังแสดงให้เห็นว่า เพียง 2 วันถัดมาผู้บังคับบัญชาในเมือง มาซานดราน ยังได้สั่งให้กองกำลัง “จัดการกับผู้ชุมนุมอย่างไม่ต้องปราณี และสามารถเอาให้ถึงตาย โดยเฉพาะกับผู้ที่ก่อการจลาจลและผู้ที่ต่อต้านการปฏิวัติอิหร่าน” ซึ่งหมายถึงชาวอิหร่านที่ต่อต้านการปฏิวัติอิสลามใน ค.ศ. 1979 ที่ทำให้กลุ่มผู้นำศาสนาก้าวขึ้นสู่การเป็นผู้นำสูงสุดของประเทศ
นายแอกเนส คาลลามาร์ด เลขาธิการของแอมเนสตี้ อินเตอร์เนชั่นแนล กล่าวว่า “ทางการอิหร่านตัดสินใจทำร้ายและฆ่าประชาชนที่ออกมาแสดงความโกรธเกรี้ยวจากการถูกกดขี่ข่มเหง และหมดความทนอยู่ภายใต้ความอยุติธรรมมาเป็นเวลาหลายทศวรรษ” ก่อนหน้านี้ ผู้นำของอิหร่านกล่าวหาว่ามีหน่วยงานหรือองค์กรของต่างชาติที่มุ่งร้ายต่ออิหร่าน ที่ฉวยโอกาสนี้เพื่อสร้างความปั่นป่วนภายในประเทศ และกล่าวว่าผู้ที่ออกมาชุมนุมนั้นเป็นพวกก่อการจลาจล โดยกล่าวว่ากองกำลังของอิหร่านก็เสียชีวิตเช่นกัน
ราชอาณาจักรฮิญาซ
ราชอาณาจักรฮัชไมต์ฮิญาซ (Hashemite Kingdom of Hejaz; المملكة الحجازية الهاشمية, Al-Mamlakah al-Ḥijāziyyah Al-Hāshimiyyah) เป็นรัฐที่ตั้งอยู่ในภูมิภาคฮิญาซบนคาบสมุทรอาหรับ ได้รับเอกราชหลังจักรวรรดิออตโตมันล่มสลายในสงครามโลกครั้งที่หนึ่ง และปกครองโดยกษัตริย์แห่งราชวงศ์ฮัชไมต์ จนถึงปี ค.ศ. 1925 ราชอาณาจักรแห่งนี้ก็ถูกพิชิตโดยรัฐสุลต่านนัจญด์ กลายเป็นราชอาณาจักรฮิญาซและนัจญด์ และพัฒนามาเป็นประเทศซาอุดีอาระเบียในปัจจุบัน
การประท้วงกรณีแมฮ์ซอ แอมีนี
การประท้วงซึ่งแพร่กระจายไปยังหลายเมืองส่วนใหญ่ใน 31 จังหวัดของอิหร่าน สะท้อนถึงท่าทีผู้ชุมนุมที่ไม่หวาดกลัวคำเตือนจากทางการ โดยก่อนหน้านี้อิบราฮิม ไรซี ประธานาธิบดีอิหร่าน ประกาศจะดำเนินการอย่างเด็ดขาดต่อกลุ่มผู้ประท้วง ในขณะที่โกลัมฮอสเซน โมเซนี เอเจอี หัวหน้าฝ่ายตุลาการ ประกาศย้ำถึงความจำเป็นในการดำเนินการอย่างเด็ดขาดโดยไม่ผ่อนปรนกับผู้ยุยงให้เกิดการจลาจล
ด้านสหภาพครูอิหร่านออกแถลงการณ์ผ่านโซเชียลมีเดีย เรียกร้องให้ครูและนักเรียนนักศึกษาทั่วประเทศหยุดการเรียนการสอนเพื่อประท้วง โดยเริ่มตั้งแต่วันนี้ (26 กันยายน) ไปถึงวันพุธ (28 กันยายน) พร้อมเรียกร้องประชาชน สหภาพการค้า นักกีฬา ทหาร ทหารผ่านศึก ตำรวจ และเหล่าศิลปิน ร่วมการประท้วงเรียกร้องความเป็นธรรมทั้งนี้ รัฐบาลเตหะรานยังแสดงความไม่พอใจต่อท่าทีของชาติตะวันตกและองค์กรไม่แสวงหาผลกำไรที่แทรกแซงและสนับสนุนการประท้วงในอิหร่าน
ฮอสเซน อามีร์อับดุลลาฮีอาน รัฐมนตรีว่าการกระทรวงต่างประเทศอิหร่าน วิจารณ์สหรัฐฯ ว่าให้การสนับสนุนผู้ก่อจลาจล และพยายามบั่นทอนเสถียรภาพของอิหร่าน ซึ่งถือเป็นจุดยืนที่ขัดแย้งกับท่าทีของสหรัฐฯ ที่พยายามเรียกร้องเสถียรภาพในภูมิภาค และฟื้นข้อตกลงนิวเคลียร์กับอิหร่าน ขณะที่กระทรวงการต่างประเทศอิหร่านได้เรียกเอกอัครราชทูตอังกฤษเข้าพบ เพื่อประท้วงการรายงานข่าวในลักษณะที่ไม่เป็นมิตรของสื่อภาษาเปอร์เซียในลอนดอน ซึ่งทางกระทรวงการต่างประเทศอังกฤษยืนยันว่าพวกเขาปกป้องเสรีภาพสื่อ และประณาม ‘การปราบปรามผู้ประท้วง นักศึกษา นักข่าว และเสรีภาพทางอินเทอร์เน็ตของอิหร่าน’ เช่นเดียวกับเอกอัครราชทูตนอร์เวย์ที่ถูกกระทรวงการต่างประเทศอิหร่านเรียกพบ เพื่อขอคำอธิบายต่อท่าทีในการแทรกแซงสถานการณ์ของ มาซูด การัคนี ประธานรัฐสภานอร์เวย์ ที่มีเชื้อสายอิหร่านและเกิดในเตหะราน หลังจากที่เขาออกมาแสดงความเห็นและสนับสนุนกลุ่มผู้ประท้วงผ่านทางทวิตเตอร์
ส่วนกลุ่มนักศึกษามหาวิทยาลัยและสถานศึกษาทั่วประเทศในอิหร่านมีการนัดหยุดเรียนประท้วง เช่น ผ้า    คลุมผมออกมาโบกไปมา พร้อมกับที่มีเสียงตะโกนว่า “อย่ากลัว เราอยู่เคียงข้างกัน” “ผู้หญิง ชีวิต เสรีภาพ” และมีการปรบมือ มีกลุ่มนักศึกษาผู้หญิงการชูนิ้วกลางใส่รูปผู้นำสูงสุด ปลดรูปภาพและมีการฉีกรูปภาพผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี
บู่ย เตื่อง ฟ็อง
บู่ย เตื่อง ฟ็อง (Bùi Tường Phong, 裴祥風, 14 ธันวาคม 1942 – กรกฎาคม 1975) เป็นนักวิจัยชั้นนำและเป็นหนึ่งในผู้บุกเบิกในอุตสาหกรรมคอมพิวเตอร์กราฟิกส์ ชาวเวียดนาม ในปี 1973 ในวิทยานิพนธ์ระดับปริญญาเอก ของเขาที่มหาวิทยาลัยยูทาห์ เรื่อง "การให้แสงสำหรับรูปภาพที่สร้างจากคอมพิวเตอร์ " (Illumination for Computer-Generated Images) เขาได้เสนอวิธีการให้แสงเงาที่ใช้กับวัสดุที่เกิดการสะท้อนแสงจัดจ้า ตั้งแต่นั้นมาวิธีนี้จึงเป็นที่รู้จักกันทั่วไปว่าการให้แสงเงาแบบฟ็อง การให้แสงเงาแบบฟ็องกลายเป็นวิธีการที่ได้รับความนิยมอย่างมากและยังคงใช้กันอย่างแพร่หลายในปัจจุบัน
ชีวประวัติ
ฟ็องเกิดเมื่อวันที่ 14 ธันวาคม 1942 ที่ฮานอย ประเทศเวียดนาม เขาและครอบครัวก็ย้ายไปอยู่ไซง่อนในปี 1954
เขาย้ายไปฝรั่งเศส ในปี 1964 และศึกษาที่สถาบันวิศวกรรมแห่งเกรอน็อบล์ (ENSEHRMAG) เขาได้ปริญญาวิทยาศาสตร์จากเกรอน็อบล์ ในปี 1966 และได้ปริญญาวิศวกรรมศาสตร์จากสถาบัน ENSEEHT ในเมืองตูลูส ในปี 1968 และในปีเดียวกันนั้นเขาเริ่มทำงานที่สถาบันวิจัยวิศวกรรมและระบบอัตโนมัติ (Institut de Recherche d'Ingenieur et d'Automatique, IRIA) เพื่อค้นคว้าเกี่ยวกับการพัฒนาระบบปฏิบัติการสำหรับคอมพิวเตอร์ดิจิทัล
ค้น (เพลงสล็อตแมชชีน)
"ค้น" เป็นซิงเกิลในปี พ.ศ. 2559 ประพันธ์คำร้อง-ทำนองโดยโป โปษยะนุกูล และเรียบเรียงเรียงโดย สล็อตแมชชีน สังกัดค่ายบีอีซี-เทโร มิวสิค ออกจำหน่ายในรูปแบบดิจิตอลดาวโหลด 19 มกราคม พ.ศ. 2559
บู่ย เตื่อง ฟ็อง
ชีวประวัติ
ในปี 1969 ที่กรุงปารีส เขาได้แต่งงานกับบู่ย ถิ หง็อก บิ๊ก (Bùi Thị Ngọc Bích, ชาวญาจาง) และมีบุตรสาวหนึ่งคน
เขาเสียชีวิตในปี 1975 ด้วยโรคมะเร็งเม็ดเลือดขาวระยะสุดท้าย โดยเขารู้ว่าเขาเป็นโรคนี้ตั้งแต่ตอนที่ยังเรียนอยู่แล้ว
ค้น (เพลงสล็อตแมชชีน)
โดยเพลงนี้ยังได้ สตีฟ ลิลลี่ไวท์ โปรดิวเซอร์ฝีมือเยี่ยมชาวอังกฤษเจ้าของ 6 รางวัล Grammy Awards ซิงเกิ้ลนี้พูดถึงการดำดิ่งลึกลงไปค้นข้างในหัวใจ เพื่อรอเริ่มต้นใหม่กับใครสักคน
มิวสิกวิดีโอ
ในเอ็มวีเพลงนี้ได้ เสือ-พิชย ผู้กำกับร่วมซีรี่ส์ Hormones 3 The Final Season มากำกับเอ็มวีนี้ให้เรื่องราวทั้งหมด
การตอบรับ
เพลง "ค้น" ได้อันดับ 3 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 21 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล
ตัวให้แสงเงา
ตัวให้แสงเงา หรือ เชดเดอร์ (shader) เป็นโปรแกรมคอมพิวเตอร์สำหรับการให้แสงเงาใน คอมพิวเตอร์กราฟิกส์สามมิติ
ภาพรวม
ในคอมพิวเตอร์กราฟิกส์สามมิติซึ่งแสดงวัตถุในลักษณะที่เป็นกลุ่มก้อนของสามเหลี่ยมนั้น การคำนวณภาพเคลื่อนไหวและฟิสิกส์เพื่อสร้างภาพที่ให้เรามองเห็นนั้นเรียกว่าการเร็นเดอร์ การเรนเดอร์นั้นเป็นกระบวนการต่าง ๆ ที่ประกอบไปด้วยหลายขั้นตอน โดยตัวให้แสงเงานั้นก็เป็นองค์ประกอบหนึ่งของการเร็นเดอร์
ตัวให้แสงเงาเป็นโปรแกรม ดังนั้น จึงสามารถทำอะไรก็ได้ที่ภาษาการให้แสงเงาและสภาพแวดล้อมการทำงานจะเอื้ออำนวย ตัวอย่างเช่น เป็นไปได้ที่จะละทิ้งข้อมูลสีทั้งหมดที่มีอยู่ในอินพุตในการให้แสงเงาพิกเซล และให้เป็นพิกเซลสีดำสนิท หรือเป็นไปได้ที่จะเขียนอัลกอริธึมการจัดแสงใหม่ตามการวิจัยล่าสุด เนื้อหาที่อธิบายไว้ในตัวให้แสงเงาจะแตกต่างกันไปตามการใช้งาน (เช่น แบบเวลาจริงหรือสำหรับผลิตภัณฑ์ แบบสมจริงหรือสำหรับทำแอนิเมชัน) และภาพที่ได้ก็จะต่างกันไป
หนุมานนั่งแท่น
หนุมานนั่งแท่น (Buddha belly plant, bottleplant shrub, ชื่อวิทยาศาสตร์: Jatropha podagrica) เป็นไม้ประดับในวงศ์ยางพารา (Euphorbiaceae) มีถิ่นกำเนิดในทวีปอเมริกากลาง
ลักษณะทางพฤกษศาสตร์
หนุมานนั่งแท่นเป็นไม้พุ่ม สูงประมาณ 2.5 เมตร ลำต้นพองที่โคน ใบรูปไข่กว้างถึงรูปไข่กลับ ก้านใบยาว 10-20 เซนติเมตร ดอกแยกเพศออกเป็นช่อกึ่งช่อเชิงหลั่น ยาวถึง 26 เซนติเมตร แกนช่อดอกยาวถึง 20 เซนติเมตร ดอกเพศผู้ กลีบเลี้ยงรูปไข่กว้าง กลีบดอกรูปไข่กว้าง ฐานรองดอกรูปโถ เกสรเพศผู้ยาว 6-8.5 มิลลิเมตร ก้านชูเกสรเชื่อมกันที่โคน ดอกเพศเมีย กลีบเลี้ยงรูปรี ผลรูปรี มีลักษณะสามพู เส้นผ่านศูนย์กลาง 1.5 เซนติเมตร ปลายมน แตกทั้งแนวตั้งและแนวนอน เมล็ดรูปรี
ความเป็นพิษ
ทุกส่วนของหนุมานนั่งแท่น โดยเฉพาะน้ำยางและเมล็ด มีสารออกฤทธิ์คล้ายท็อกซาลบูมิน (toxalbumin) ที่พบในละหุ่ง, สารกลุ่มฟอร์บอล (phorbol) ที่พบในสลอดและสบู่ดำ และสารแอลคาลอยด์กลุ่มไกลโคไซด์ หากสัมผัสถูกน้ำยาง จะเกิดอาการแพ้ บวมแดงแสบร้อน หากรับประทานเมล็ดเข้าไป จะทำให้เกิดอาการปวดหัว คลื่นไส้ อาเจียน ท้องเสีย กล้ามเนื้อชักกระตุก หายใจเร็ว การเต้นของหัวใจผิดปกติ ความดันโลหิตต่ำ
ศาลรัฐธรรมนูญ
ศาลรัฐธรรมนูญ (constitutional court) เป็นศาลสูงที่มีอำนาจพิจารณาพิพากษาเกี่ยวกับกฎหมายรัฐธรรมนูญ โดยมีอำนาจหลักที่จะวินิจฉัยว่า กฎหมายใดมีปัญหาเรื่องความชอบด้วยรัฐธรรมนูญหรือไม่ เช่น ขัดกับสิทธิและเสรีภาพตามที่รัฐธรรมนูญรับรองไว้หรือไม่
ในหลาย ๆ ประเทศ ไม่จัดตั้งศาลรัฐธรรมนูญเป็นเอกเทศ และศาลยุติธรรมตามธรรมดาจะรับคดีดังกล่าวเอง นอกจากนี้ ในหลาย ๆ ประเทศก็ไม่เรียกองค์กรนี้ว่า "ศาลรัฐธรรมนูญ" และบางประเทศก็เรียกศาลยุติธรรมว่า ศาลรัฐธรรมนูญ เช่น ศาลสูงสุดแห่งสหรัฐอเมริกาได้ชื่อว่าเป็น "ศาลรัฐธรรมนูญที่เก่าแก่ที่สุดในโลก" เพราะเป็นศาลแรกในโลกที่วินิจฉัยความชอบด้วยรัฐธรรมนูญของกฎหมายต่าง ๆ (คดีระหว่างมาร์บิวรีกับเมดิสัน) แม้ว่าในประเทศสหรัฐอเมริกาจะไม่จัดตั้งศาลรัฐธรรมนูญเป็นการเฉพาะก็ตาม ส่วนประเทศที่สถาปนาศาลรัฐธรรมนูญอย่างเอกเทศเป็นแห่งแรกของโลกนั้น คือ ประเทศออสเตรีย ซึ่งดำเนินการใน ค.ศ. 1920 แม้ว่าจะถูกเลื่อนไปในราว ๆ ค.ศ. 1934 ถึง 1945 ตามรัฐธรรมนูญที่จัดตั้งศาลนั้น อนึ่ง ก่อนหน้านี้ มีเพียงสหรัฐอเมริกาและออสเตรเลียเท่านั้นที่รับเอาทฤษฎีการทบทวนโดยฝ่ายตุลาการมาใช้ในศาลสูงสุดของประเทศตน
รายชื่อ
ต่อไปนี้เป็นรายชื่อศาลรัฐธรรมนูญที่จัดตั้งขึ้นเป็นเอกเทศ
สโมสรฟุตบอลบุรีรัมย์ ยูไนเต็ด ในฤดูกาล 2565–2566
การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2565 – พ.ศ. 2566
การให้แสงเงา
การให้แสงเงา (shading) เป็นเทคนิคการแสดงแสงและเงาในสามมิติโดยการตัดแสงและความมืดในคอมพิวเตอร์กราฟิกส์สามมิติ หรือการวาดภาพประกอบ สำหรับในทางจิตรกรรม อาจเรียกอีกอย่างว่า การแรเงา (shadowing)
เทคนิคการวาดภาพ
ในการวาดภาพบนกระดาษ การให้แสงเงาเมื่อวาดแสดงภาพสามมิติทำโดยใช้วัสดุสีเข้มสำหรับพื้นที่มืดและวัสดุสีอ่อนสำหรับพื้นที่สว่าง เทคนิคการให้แสงเงาประกอบด้วยการแรเส้นเงา โดยวาดเส้นจำนวนมากที่ตัดกันเป็นมุมฉากในช่วงต่าง ๆ กันเพื่อแสดงเงา พื้นที่ที่ช่วงระหว่างเส้นแคบกว่าจะกลายเป็นพื้นที่เงาเข้ม ในทำนองเดียวกัน ส่วนที่มีระยะห่างระหว่างเส้นกว้างจะกลายเป็นส่วนที่สว่าง
การวาดภาพโดยคำนึงถึงการให้แสงเงาทำให้สามารถวาดภาพที่มองดูแล้วมีความลึกลงบนกระดาษได้
ตัวอย่างง่าย ๆ
การให้แสงเงาจะเปลี่ยนสีพื้นผิวของแบบจำลอง 3 มิติตามมุมที่ลำแสงตัดกับพื้นผิวนั้น
ด้านซ้ายของภาพด้านล่างแสดงทรงสี่เหลี่ยม ซึ่งทุกด้านวาดด้วยสีเดียวกัน เนื่องจากโครงร่างของพื้นผิวถูกวาดด้วยสีที่ต่างกัน จึงเข้าใจได้ง่ายว่าเป็นรูปทรงสี่เหลี่ยม ภาพกลางแสดงแบบจำลองเดียวกันและสีเดียวกันทุกด้าน แต่เนื่องจากไม่ได้วาดโครงร่าง จึงเป็นการยากที่จะมองเห็นขอบเขตระหว่างพื้นผิว จึงไม่รู้สึกถึงความเป็นสามมิติ ในขณะที่ภาพด้านขวามีการให้แสงเงา ทำให้แยกแยะแต่ละด้านได้สมจริง แม้ว่าจะไม่มีการวาดเส้นโครงร่าง
แหล่งกำเนิดแสง
การให้แสงเงาจะทำการประมาณในช่วงตามมุมของแหล่งกำเนิดแสงเหล่านี้และพื้นผิวของวัตถุ แน่นอนว่าโดยทั่วไปแล้วมักมีแหล่งกำเนิดแสงหลายแหล่งภายในฉากเดียว ตัวเรนเดอร์จะทำการประมาณค่าในช่วงจากองค์ประกอบของรังสีจากหลายแหล่งและสร้างภาพสองมิติตามที่ควรเป็น
การลดทอนตามระยะทาง
ตามทฤษฎีแล้ว เมื่อพิจารณาจากพื้นผิวสองด้านที่ขนานกัน ความส่องสว่างของแสงจากแหล่งกำเนิดแสงที่อยู่ไกลออกไป เช่น แสงอาทิตย์ จะเท่ากัน แม้ด้านใดด้านหนึ่งจะอยู่ไกลออกไป แต่ความสว่างก็จะเท่ากัน
ภาพด้านล่างแสดงการให้แสงเงาของทรงสี่เหลี่ยมสองลูกที่ส่องสว่างจากแหล่งกำเนิดแสงที่แตกต่างกัน ในภาพด้านซ้าย ทรงสี่เหลี่ยมทั้งสองมีสีในแต่ละด้านเหมือนกัน ในภาพด้านขวา ด้านหน้าของทรงสี่เหลี่ยมด้านหน้าจะสว่างกว่าเล็กน้อย ส่วนความสว่างบนพื้นนั้น ยิ่งใกล้มากเท่าไหร่ก็ยิ่งสว่างมากขึ้นเท่านั้น แหล่งกำเนิดแสงในภาพด้านขวาถูกตั้งค่าเพื่อให้ลำแสงอ่อนลงเมื่อระยะห่างจากแหล่งกำเนิดแสงเพิ่มขึ้น สิ่งนี้เรียกว่า "การลดทอนตามระยะทาง" (distance falloff หรือ distance attenuation) และส่งผลให้ได้ภาพที่สมจริงยิ่งขึ้นโดยไม่ต้องเพิ่มแหล่งกำเนิดแสง มีหลายวิธีในการคำนวณการลดทอนของแสงตามระยะทาง
การให้แสงเงาแบบเรียบ
การให้แสงเงาแบบเรียบ (flat shading) เป็นเทคนิคการจัดแสงแบบหนึ่งในคอมพิวเตอร์กราฟิกส์สามมิติ การให้แสงเงาจะทำกับแต่ละพื้นผิวตามมุมระหว่างเวกเตอร์แนวฉากของโพลีกอนที่ประกอบกันเป็นวัตถุและทิศทางของแหล่งกำเนิดแสง และสีจะถูกกำหนดตามความเข้มของแสงที่ส่องสว่างพื้นผิวโพลีกอน วิธีนี้มักใช้เมื่อต้องการทำการเร็นเดอร์ด้วยความเร็วสูง เช่น ระบบประมวลผลแบบเรียลไทม์ ซึ่งไม่เหมาะจะใช้เทคนิคการให้แสงเงาขั้นสูงกว่านี้ อย่างไรก็ตาม เมื่อเทคโนโลยีหน่วยประมวลผลกราฟิกส์ได้พัฒนาขึ้น จึงสามารถทำการให้แสงเงาอย่างรวดเร็วและราบรื่นแม้ในผลิตภัณฑ์ระดับล่างและอุปกรณ์เคลื่อนที่ การนำเทคนิคให้แสงเงาแบบเรียบมาใช้เพื่อเหตุผลด้านประสิทธิภาพจึงลดน้อยลงไป
ข้อเสียของการให้แสงเงาแบบเรียบคือแม้ว่าจะต้องการแสดงพื้นผิวโค้งเรียบ แต่ก็อาจดูเหมือนระนาบเล็ก ๆ เรียงกัน แต่ในทางกลับกัน หากต้องการวาดวัตถุที่เป็นเหลี่ยม ๆ วิธีการนี้อาจใช้ได้ดี ในการสร้างงานแบบโซลิดโมเดลิง มักใช้การให้แสงเงาแบบเรียบเนื่องจากมองเห็นรูปร่างได้ง่าย เทคนิคการให้แสงเงาเหมือนจริงขั้นสูงกว่านั้น ได้แก่ การให้แสงเงาแบบกูโร และ การให้แสงเงาแบบฟ็อง เทคนิคการให้แสงเงาที่ไม่สมจริง ได้แก่ การให้แสงเงาแบบเซล เช่น เซลแอนิเมชัน ซึ่งการไล่ระดับสีจะเปลี่ยนไป
ฟอร์มูลาวันชิงแชมป์โลก 2021
เอฟไอเอ ฟอร์มูลาวันชิงแชมป์โลก 2021 (2021 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 72 เป็นการแข่งขันชิงแชมป์โลกที่รับรองโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลการแข่งขันรถยนต์ระดับนานาชาติ ในฐานะการแข่งขันระดับสูงสุดของการแข่งรถประเภทล้อเปิด (open-wheel racing cars) โดยการแข่งขันชิงแชมป์โลกจะมีกำหนดการเข้าร่วมการแข่งขันหรือกรังด์ปรีซ์ที่จัดขึ้นทั่วโลก นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ
ผู้เข้าแข่งขัน
ทีมและนักขับต่อไปนี้อยู่ภายใต้สัญญาที่จะเข้าร่วมการแข่งขันชิงแชมป์โลกปี 2021 โดยทุกทีมจะใช้ยางรถของปีเรลลี แต่ละทีมจะต้องมีนักขับอย่างน้อยสองคนสำหรับรถสองคัน
การเปลี่ยนแปลงทีม
แม็กลาเรนประกาศว่าพวกเขาจะเปลี่ยนจากการใช้เครื่องยนต์ของเรอโนลต์ เป็นเครื่องยนต์ของเมอร์เซเดส ซึ่งแม็กลาเรนเคยใช้เครื่องยนต์ของเมอร์เซเดสระหว่างฤดูกาล 1995 และ 2014 เรซซิงพอยต์จะเป็นที่รู้จักในชื่อแอสตันมาร์ติน การเปลี่ยนชื่อครั้งนี้เกิดจากการที่ลอว์เรนซ์ สโตรลล์ หุ้นส่วนของทีม เข้าลงทุนในแอสตันมาร์ติน เรอโนลต์จะเป็นที่รู้จักในชื่ออัลไพน์ ซึ่งเป็นแบรนด์รถสปอร์ตของเรอโนลต์
การเปลี่ยนแปลงนักขับ
เซบัสทีอัน เฟ็ทเทิลออกจากทีมแฟร์รารี เมื่อสิ้นสุดการแข่งขันปี ที่นั่งของเฟ็ทเทิลถูกแทนที่โดย การ์โลส ไซนซ์ ยูนิออร์ ผู้ที่จะออกจากทีมแม็กลาเรน แดเนียล ริคาร์โดย้ายจากเรอโนลต์ไปแม็กลาเรน ซึ่งเขาเข้ามาแทนที่ของไซนซ์ ริคาร์โดจะถูกแทนที่โดยเฟร์นันโด อาลอนโซ ซึ่งจะขับให้กับอัลไพน์เป็นฤดูกาลแรก
เซบัสทีอัน เฟ็ทเทิลย้ายไปแอสตันมาร์ติน แทนที่ของเซร์ฆิโอ เปเรซ เดิมที เปเรซเซ็นสัญญากับแอสตันมาร์ตินจนถึงปี 2022 แต่ย้ายไปเร็ดบุลเรซซิง แทนที่อเล็กซานเดอร์ อัลบอน ซึ่งอัลบอนจะกลายเป็นนักขับสำรองสำหรับฤดูกาล 2021 เปเรซเป็นนักขับคนแรกนับตั้งแต่ มาร์ก เวบเบอร์ ในปี ที่เข้าร่วมทีมโดยไม่ได้เป็นสมาชิกของเร็ดบุลจูเนียร์ทีม
รอแม็ง โกรฌ็อง และเควิน เมานุสเซิน ซึ่งขับให้กับทีมฮาสตั้งแต่ปี และ  ตามลำดับ ทั้งคู่ย้ายออกจากทีมหลังสิ้นสุดปี 2020 โดยมี มิค ชูมัคเคอร์ ผู้ชนะเลิศฟอร์มูลา 2 2020 และลูกชายของมิชชาเอล ชูมัคเคอร์ จะเข้ามาแทนที่ พร้อมกับนีคีตา มัซปิน ซึ่งจบอันดับที่ห้าในการแข่งขันฟอร์มูลา 2
ยูกิ สึโนดะ ผู้ซึ่งจบอันดับที่สามในการแข่งขันฟอร์มูลา 2 2020 จะย้ายไปขับฟอร์มูลวันให้กับสกูเดเรียอัลฟาทอรี แทนที่ของดานีอิล เควียต สึโนดะจะเป็นนักแข่งฟอร์มูลาวันคนแรกนักตั้งแต่ คามูอิ โคบายาชิ ในปี
ตารางคะแนนชิงแชมป์โลกประเภทนักขับ
หมายเหตุ:
Ghoti
ghoti (ฟิช) เป็นตัวอย่างการสะกดในภาษาอังกฤษ แสดงถึงรูปแบบคำอ่านในภาษาอังกฤษที่ไม่ตรงกับรูป โดยคำว่า ghoti ใช้ในการสะกดแทนคำว่า "fish" โดย แยกเสียง
พรรคประชาธิปไตยสิงคโปร์
พรรคประชาธิปไตยสิงคโปร์ (Singapore Democratic Party, SDP; อักษรจีนตัวย่อ: 新加坡民主党; อักษรจีนตัวเต็ม: 新加坡民主黨; சிங்கப்பூர் மக்களாட்சி; Parti Demokratik Singapura) เป็นพรรคการเมืองในสิงคโปร์ ก่อตั้งเมื่อ พ.ศ. 2523 โดยเชียม ซีตง ซึ่งได้เป็นสมาชิกสภาผู้แทนราษฎรใน พ.ศ. 2527 พรรคนี้มีสมาชิกสภา 2 คน ในการเลือกตั้ง พ.ศ. 2534 9ต่อมา ใน พ.ศ. 2536 เชียมพลาดจากการเป็นคณะกรรมการสูงสุดของพรรค โดย ดร.ชี ซุนจวนได้เป็นแทน ในการเลือกตั้ง พ.ศ. 2540 ลิงและเชิวแพ้การเลือกตั้งซ่อมและเชียมออกจากพรรคไปอยู่พรรคประชาชนสิงคโปร์ หลังจากนั้นพรรคนี้ก็ไม่ได้รับเลือกตั้งอีก
Ghoti
คำว่า ghoti เริ่มมีใช้ในการพิมพ์และกล่าวถึงครั้งแรกเมื่อปี ค.ศ. 1874 โดยมีการอ้างถึงเพื่อการปฏิรูปการสะกดภาษาอังกฤษ (English spelling reform)
พรรคประชาธิปไตยสิงคโปร์
การก่อตั้ง
พรรคประชาธิปไตยสิงคโปร์ก่อตั้งขึ้นเมื่อ 6 สิงหาคม พ.ศ. 2523 โดยทนายความ เชียม ซีตง ซึ่งเคยลงสมัครรับเลือกตั้งในนามผู้สมัครอิสระหลายครั้ง เชียมเป็นเลขาธิการพรรคโดยมี ฟก ไตลอยเป็นหัวหน้าพรรค ในวันที่ 19 ตุลาคม พ.ศ. 2523 พรรคประกาศใช้ตราเป็นรูปวงกลมขาวอยู่หลังลูกศรขาวบนพื้นสีแดง และจดทะเบียนอย่างเป็นทางการในวันที่ 21 กันยายน พ.ศ. 2524
พ.ศ. 2524 – 2536
ใน พ.ศ. 2527 เชียมได้รับเลือกตั้ง และเป็นสมาชิกพรรคหนึ่งในสองคนในสภา จนกระทั่งเยยารัตนัมถูกปลดออกเมื่อพ.ศ. 2529 จึงเหลือเขาเพียงคนเดียว เชียมได้รับเลือกตั้งอีกครั้งในพ.ศ. 2531 จน พ.ศ. 2534 พรรคประชาธิปไตยจึงประสบความสำเร็จ ได้รับเลือก 3 ที่นั่งคือ เชียม และอีก 2 คนคือ ลิง เฮาตง และเชิว ไชเชิน
วัดป่าไผ่ (จังหวัดราชบุรี)
อาคารเสนาสนะที่สำคัญ ได้แก่ หอไตรได้รับอิทธิพลของสถาปัตยกรรมแบบพม่าผสมผสานกับสถาปัตยกรรมล้านนา มีลักษณะพิเศษเฉพาะซึ่งช่างชาวรามัญได้สร้างขึ้น มีผังเป็นรูปสี่เหลี่ยมจัตุรัส อาคารเรือนยอดทรงปราสาท หลังคาเครื่องไม้มุงกระเบื้อง ซ้อนกันเป็นชั้น ๆ จำนวน 5 ชั้น มีชายคาปีกนกคลุมโดยรอบทั้งสี่ด้าน โดยมีเสานางเรียงรองรับชายคาด้านละ 3 เสา การประดับตกแต่งหลังคาในแต่ละชั้นบริเวณมุมสันตะเข้จะประดับด้วยประติมากรรมปูนปั้นขนาดเล็ก บานประตูเขียนภาพเซี่ยวกางด้านนอกและทวารบาลด้านใน บานหน้าต่างด้านในเขียนภาพทวารบาล ผนังไม้ด้านในเรียบ หัวเสามีลวดลายตกแต่ง บนเพดานไม้เขียนภาพจิตรกรรมเป็นภาพยันตรีนิสิงเห
อุโบสถได้รับการบูรณะใหม่แต่ยังคงเห็นรูปแบบเดิม วิหารเป็นอาคารคอนกรีตเสริมเหล็กซึ่งสร้างอยู่บนฐาน (วิหาร) สมัยอยุธยา ภายในวิหารประดิษฐานพระประธานปูนปั้นขนาดเล็กประทับนั่งขัดสมาธิราบ ปางมารวิชัย
พรรคประชาธิปไตยสิงคโปร์
พ.ศ. 2524 – 2536
ใน พ.ศ. 2536 ชี ซุนจวน อาจารย์ทางด้านจิตวิทยาจากมหาวิทยาลัยแห่งชาติสิงคโปร์ ได้เข้ามาร่วมกับพรรค แต่หลังจากนั้น 3 เดือน ชีถูกไล่ออกจากมหาวิทยาลัยในข้อหาใช้เงินวิจัยโดยผิดกฎหมาย ชีกล่าวว่าเขาถูกไล่ออกเพราะการเมือง คณะกรรมกลางของพรรคสนับสนุนชี เชียมจึงลาออกจากคณะกรรมการกลางของพรรคและชีเข้ามาเป็นแทน กลุ่มผู้สนับสนุนเชียมออกไปตั้งพรรคประชาชนสิงคโปร์ใน พ.ศ. 2537 เชียมลาออกจากพรรคใน พ.ศ. 2540 และเข้าร่วมกับพรรคประชาชนสิงคโปร์
พ.ศ. 2537 – ปัจจุบัน
หลังจากได้เป็นผู้นำพรรค ชี ซุนจวนได้เสนอแนวคิดเกี่ยวกับความบกพร่องของประชาธิปไตยในสิงคโปร์ออกสื่อ และเขียนหนังสือทางการเมืองตีพิมพ์ใน พ.ศ. 2539 แต่ในการเลือกตั้ง พ.ศ. 2540 และ พ.ศ. 2544 พรรคประชาธิปไตยไม่ได้รับเลือก ในเดือนสิงหาคม พ.ศ. 2548 พรรคได้ออกรายการวิทยุซึ่งออกอากาศทั้งภาษาอังกฤษ ภาษาจีน ภาษาทมิฬและภาษามลายู ในเดือน มีนาคม พ.ศ. 2549 ก่อนการเลือกตั้งในปีนั้น ชี ซุนยวนถูกตัดสินจำคุก ลิง เฮาตงประกาศนำพรรคต่อสู้ต่อไป แต่ก็ไม่ได้รับเลือกตั้งในปีนั้น
สภาร่างรัฐธรรมนูญแห่งเนปาล
สภาร่างรัฐธรรมนูญแห่งเนปาล (Nepalese Constituent Assembly) เป็นองค์กรทางการเมืองของประเทศเนปาล ประกอบด้วยสมาชิกจำนวนหกร้อยเอ็ดคนซึ่งมาจากการเลือกตั้งในวันที่ 10 เมษายน 2551 ทั้งนี้ในจำนวนหกร้อยเอ็ดคนดังกล่าว เป็นสมาชิกที่มาจากการเลือกตั้งทางตรงสองร้อยสี่สิบคน สมาชิกที่เป็นตัวแทนจากพรรคการเมืองตามระบบสัดส่วนสามร้อยสามสิบห้าคน และสมาชิกที่คณะรัฐมนตรีแต่งตั้งขึ้นยี่สิบหกคน สมาชิกจากลัทธิเหมาเจ๋อตุงในเนปาลได้รับเลือกตั้งทางตรงกว่าครึ่งหนึ่งของจำนวนข้างต้น และอีกร้อยละสามสิบได้รับเลือกสรรจากระบบสัดส่วนของพรรคการเมือง
สภาร่างรัฐธรรมนูญแห่งเนปาลมีหน้าที่ร่างรัฐธรรมนูญแห่งเนปาลฉบับใหม่ และทำหน้าที่คณะรัฐมนตรีไปพลางก่อนจนกว่าจะคณะรัฐมนตรีชุดใหม่ที่มาจากการเลือกตั้งจะเข้ารับตำแหน่งซึ่งมีกำหนดว่าต้องไม่เกินกว่าสองปี
วัดคลองครุ (จังหวัดสมุทรสาคร)
วัดคลองครุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านคลองครุ ตำบลท่าทราย อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 16 ไร่ ในวันขึ้น 15 ค่ำ เดือน 10 มีการจัดงานวัฒนธรรมประเพณีดั้งเดิมของชาวไทยรามัญ คือ งานประเพณีตักบาตรน้ำผึ้ง
ประวัติ
ไม่มีประวัติการก่อสร้างวัดที่แน่ชัด ชื่อของวัดมาจากตำแหน่งที่ตั้งซึ่งอยู่ใกล้กับคลองครุ มีระบุว่าสร้างเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 12 เมตร ยาว 26 เมตร แต่มีเรื่องเล่าสืบต่อมาว่า เดิมเป็นสำนักสงฆ์สมัยต้นกรุงธนบุรี ชาวรามัญได้อพยพเข้ามาทำมาหากินในคลองครุเป็นจำนวนมาก แล้วได้สร้างสำนักสงฆ์แห่งนี้ขึ้น มีเจ้าสำนักสงฆ์ผลัดเปลี่ยนกันปกครองเรื่อยมา ที่ปรากฏปกครองอยู่นานถึง 20 พรรษา มีชื่อว่าพระพุก
อาคารเสนาสนะ
อุโบสถกว้าง 6 เมตร ยาว 14 เมตร สร้างเมื่อ พ.ศ. 2484 เป็นอาคารไม้ หอสวดมนต์กว้าง 10 เมตร ยาว 44 เมตร สร้างเมื่อ พ.ศ. 2536 เป็นอาคารไม้ กุฏิสงฆ์จำนวน 2 หลัง ศาลาอเนกประสงค์กว้าง 12 เมตร ยาว 24 เมตร สร้างเมื่อ พ.ศ. 2540 ศาลาบำเพ็ญกุศลจำนวน 1 หลัง
ศาลาการเปรียญกว้าง 17 เมตร ยาว 48 เมตร สร้างเมื่อ พ.ศ. 2530 มีลักษณะเป็นอาคารไม้ยกพื้นเตี้ย ไม่สูงมาก ตัวอาคารเปิดโล่งไม่มีผนัง หลังคาทรงปั้นหยา มุงด้วยกระเบื้องว่าวซีเมนต์ ต่อชายคาทั้งสี่ด้านมุงด้วยกระเบื้องซีเมนต์ลอนคู่ ภายในเป็นเสากลม พื้นทีใช้งานตรงกลางยกพื้นเพื่อเป็นเสนาสนะสำหรับพระสงฆ์
ปูชนียวัตถุของวัด ได้แก่ พระพุทธรูปปางมารวิชัย เป็นพระประธานในอุโบสถ ชาวบ้านเรียก หลวงพ่อปู่ ภายในวัดมีศาลหลวงพ่อโพธิ์ซึ่งตั้งอยู่ทางทิศใต้ของวัด
รัฐธรรมนูญแห่งเนปาล
ขณะนี้ ประเทศเนปาลยังไม่มีรัฐธรรมนูญฉบับถาวร หากใช้ฉบับชั่วคราวซึ่งมีผลใช้บังคับเมื่อวันที่ 15 มกราคม 2550 ปกครองไปพลางก่อน ทั้งนี้ รัฐธรรมนูญแห่งเนปาลฉบับชั่วคราวดังกล่าวร่างขึ้นโดยคณะกรรมการอันมีนายลักษมัน ปราสาท อารยัล (Laxman Prasad Aryal) อดีตข้าราชการตุลาการ เป็นประธานกรรมการ เพื่อใช้แทนรัฐธรรมนูญแห่งราชอาณาจักรเนปาล พ.ศ. 2533
ประเทศเนปาลประกาศใช้รัฐธรรมนูญมาแล้วดังต่อไปนี้ คือ ฉบับ พ.ศ. 2494 ฉบับ พ.ศ. 2502 ฉบับ พ.ศ. 2505 และฉบับ พ.ศ. 2533
วัดสามัคคีศรัทธาราม
ประวัติ
วัดสามัคคีศรัทธารามตั้งเมื่อ พ.ศ. 2435 โดยมีนายเฉยเป็นผู้ถวายที่ดิน ตั้งเป็นสำนักสงฆ์อยู่ได้ประมาณ 20 ปี ก็ร้างไป ต่อมาในปี พ.ศ. 2464 นายศุกร์และนางเรียง ช้างสีนวล ได้สร้างอาคารเสนาสนะขึ้นใหม่และนิมนต์พระปูมาเป็นเจ้าอาวาส ได้บูรณะและพัฒนาวัดมาจนปัจจุบัน วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมากว้าง 6 เมตร ยาว 15 เมตร
อาคารเสนาสนะ
อาคารเสนาสนะส่วนใหญ่เป็นสิ่งก่อสร้างสมัยใหม่ อุโบสถกว้าง 6 เมตร ยาว 15 เมตร สร้างเมื่อ พ.ศ. 2508 ภายในประดิษฐานพระประธานประจำอุโบสถ สร้างแบบพระพุทธโสธรจำลอง ศาลาการเปรียญกว้าง 12 เมตร ยาว 23 เมตร สร้างเมื่อ พ.ศ. 2524 กุฏิสงฆ์จำนวน 12 หลัง เป็นอาคารไม้ 10 หลัง ครึ่งตึกครึ่งไม้ 2 หลัง วิหารกว้าง 5 เมตร ยาว 14 เมตร ศาลาอเนกประสงค์กว้าง 8 เมตร ยาว 22 เมตร สร้างเมื่อ พ.ศ. 2523 ศาลาบำเพ็ญกุศลจำนวน 2 หลัง
ไขควงลองไฟ
thumb|right|ไขควงลองไฟ
เมื่อต้องการทดสอบแรงดันไฟฟ้า ผู้ใช้จะต้องจับด้ามไขควงโดยใช้นิ้วหนึ่งแตะที่ปุ่มโลหะก้นด้าม และนำปลายไขควงไปแตะที่ตัวนำหรือสายไฟที่ต้องการทดสอบ, หากไฟในด้ามไขควงติดสว่างขึ้น แปลว่าตัวนำที่ทดสอบมีแรงดันไฟฟ้าสูงเมื่อเทียบกับพื้นดิน (เป็นสายมีไฟในระบบไฟบ้าน), แต่หากไฟไม่ติดสว่าง แปลว่าตัวนำนั้นไม่ได้ต่อกับระบบไฟบ้าน หรือต่ออยู่กับไฟบ้านด้านที่มีศักย์เท่าพื้นดิน
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่เพิ่มขึ้นจากเดิม 1 ที่นั่งจากการเลือกตั้งเมื่อปี พ.ศ. 2548 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
คะแนนรวมทั้งหมดในกลุ่มจังหวัดที่ 5
กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
! colspan=2 | พรรค ! คะแนนเสียง ! ร้อยละ
ผู้สมัครได้รับการเลือกตั้งในกลุ่มจังหวัดที่ 5
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดชลบุรี
ผลการเลือกตั้งสมาชิกสภาผู้แทนราษฎรแบบสัดส่วน จังหวัดชลบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองชลบุรี อำเภอพานทอง และอำเภอพนัสนิคม
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอสัตหีบ อำเภอบางละมุง อำเภอเกาะสีชัง และอำเภอศรีราชา (เฉพาะตำบลศรีราชา ตำบลสุรศักดิ์ และตำบลทุ่งสุขลา)
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอเกาะจันทร์ อำเภอบ่อทอง อำเภอหนองใหญ่ อำเภอบ้านบึง และอำเภอศรีราชา (ยกเว้นตำบลศรีราชา ตำบลสุรศักดิ์ และตำบลทุ่งสุขลา)
วัดโตนด (อำเภอบางกรวย)
วัดโตนด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านข้าวสาร ตำบลวัดชลอ อำเภอบางกรวย จังหวัดนนทบุรี
ประวัติ
วัดโตนดตั้งเมื่อ พ.ศ. 2326 ในสมัยกรุงธนบุรี แล้วเสร็จในสมัยพระบาทสมเด็จพระพุทธยอดฟ้าจุฬาโลก ได้รับพระราชทานวิสุงคามสีมาเมื่อ พ.ศ. 2341 โดยมีนายมาโนช เป็นผู้ขอก่อสร้าง อุโบสถคงได้รับการบูรณะในปี พ.ศ. 2457 ดังปรากฏบนลายปูนปั้นบริเวณหน้าบัน
อาคารเสนาสนะ
อุโบสถลักษณะทรงจีน หน้าบันมีลายกระหนก ประดับด้วยถ้วยชามเบญจรงค์ ชามเครื่องเคลือบประดับบนหน้าบัน โบสถ์ไม่มีช่อฟ้าใบระกา แต่มีลายปูนปั้นรูปผักผลไม้ประดับแทนช่อฟ้า ผักผลไม้ที่ประดับ ภายในประดิษฐานพระพุทธรูปปูนปั้นปางมารวิชัย 10 องค์ พระโมคคัลลานะ พระสารีบุตร นอกอุโบสถมีเจดีย์ซึ่งมีศาลารายขนาบอยู่ ทั้งหมดมีกำแพงแก้วล้อม นอกกำแพงแก้วมีหอไตร
อาคารเสนาสนะอื่น ๆ ได้แก่ หอสวดมนต์ สร้างเมื่อ พ.ศ. 2536 กุฏิสงฆ์ ส่วนมากเป็นอาคารไม้ทรงไทย และศาลาบำเพ็ญกุศล
การตั้งรับที่ป้อมแบรสต์
การตั้งรับที่ป้อมแบรสต์ (Defense of Brest Fortress) เรื่มขึ้นในวันที่ 22 มิถุนายน ถึงวันที่ 30 กรกฎาคม ค.ศ. 1941 เป็นหนึ่งในยุทธการแรก ๆ ของปฏิบัติการบาร์บารอสซา ที่ซึ่งการตั้งรับการโจมตีจากกองทัพ เวร์มัคท์ ของฝ่ายกองทัพแดง ณ ป้อมแบรสต์ ยืดเยื้อมากกว่าที่คาดการณ์เอาไว้ ต่อมาหลังการสิ้นสุดลงของสงครามโลกครั้งที่สอง การสู้รบนี้ได้กลายมาเป็นสัญลักษณ์ของการยืนหยัดต่อสู้ของฝ่ายโซเวียต และในปี ค.ศ. 1965 ป้อมแบรสต์ได้รับสถานะ ป้อมวีรชน (Hero Fortress) สำหรับการตั้งรับอันกล้าหาญในปี ค.ศ. 1941
แฮร์มัน ทิลเคอ
แฮร์มัน ทิลเคอ (Hermann Tilke) เป็นวิศวกรชาวเยอรมันและนักแข่งรถ เขาได้ออกแบบสนามแข่งรถสูตรหนึ่งจำนวนมาก ก่อนที่จะมาเริ่มเป็นนักออกแบบสนามแข่ง ทิลเคอเป็นนักแข่งรถมืออาชีพมาก่อน จนกระทั่งเขาสำเร็จการศึกษาในหลักสูตรวิศวกรรมพลเรือนสาขาการขนส่งและการจัดการจราจรจาก FH Aachen เขาก็ออกมาตั้งบริษัทวิศวกรรมของตนเองใน ค.ศ. 1984 ทำทั้งงานสถาปัตยกรรม, วิศวกรรมพลเรือน, วิศวกรรมไฟฟ้าในสนามแข่งต่าง ๆ จนกระทั่งใน ค.ศ. 1995 เขาได้เป็นผู้ออกแบบสนามแข่งรถแห่งแรกในชีวิต คือสนามเอวันริงในออสเตรีย
พรรคชาตินิยม (ประเทศไทย)
พรรคชาตินิยม พรรคการเมืองของไทยในอดีตที่ได้จดทะเบียนก่อตั้งเมื่อวันที่ 6 กุมภาพันธ์ พ.ศ. 2499 เป็นลำดับที่ 1/2499 มีร้อยตรี เนตร พูนวิวัฒน์ เป็นหัวหน้าพรรค และนายไพศาล ชาตบุตร เป็นเลขาธิการพรรค
การเลือกตั้ง พ.ศ. 2500
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 เมื่อวันที่ 26 กุมภาพันธ์ พ.ศ. 2500 พรรคชาตินิยมได้ ส.ส. เข้าสภาทั้งสิ้น 3 คนนำโดยนาย พึ่ง ศรีจันทร์ จาก จังหวัดอุตรดิตถ์ อดีต ประธานสภาผู้แทนราษฎร ในช่วงปี พ.ศ. 2490 ร้อยตำรวจตรีชัยชาญ งามสง่า จากจังหวัดเพชรบูรณ์ และนายทอง กันทาธรรม จากจังหวัดแพร่ ต่อมามีการเลือกตั้งซ่อมแทนนายบุญล้อม ศรีสุวรรณ ส.ส.จังหวัดสมุทรสาคร พรรคธรรมาธิปัตย์ ทำให้นายเฉลิม ศรีสุวรรณ ได้รับเลือกตั้งเป็น ส.ส. คนที่ 4 ของพรรคชาตินิยม
แต่ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เมื่อวันที่ 15 ธันวาคม พ.ศ. 2500 พรรคชาตินิยมกลับได้ ส.ส. เข้าสภาเพียง 1 คนคือนายทอง กันทาธรรมจาก จังหวัดแพร่
การยุบพรรค
พรรคชาตินิยมถูกยุบพร้อมกับพรรคการเมืองอื่นตามประกาศของ คณะปฏิวัติ ฉบับที่ 8 ลงวันที่ 21 ตุลาคม พ.ศ. 2501
วัดตะโกสูง
วัดตะโกสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ตั้งวัด 17 ไร่ 3 งาน 53 ตารางวา
วัดตะโกสูงประกาศตั้งวัดเมื่อ พ.ศ. 2448 ได้รับพระราชทานวิสุงคามสีมาวันที่ 20 พฤษภาคม พ.ศ. 2548 ตามคำบอกเล่าว่า เป็นที่ดอนน้ำ ไม่ท่วม มีตะโกสูงขึ้นมากมาย ต้นใหญ่ขนาดโอบไม่รอบตัว ฤดูน้ำหลากน้ำไม่ท่วมชาวบ้านนำวัว ควาย หมู เป็ด ไก่ มาพักอาศัยหนีน้ำทุกปี ด้านการศึกษา ทางวัดได้ให้ราชการตั้งโรงเรียนในที่ดินของวัด คือ โรงเรียนวัดตะโกสูง (เหรียญอุปถัมภ์) ก่อตั้งและเปิดทำการสอนครั้งแรก เมื่อวันที่ 15 สิงหาคม พ.ศ. 2480 สอนระดับชั้นประถมศึกษา ในระยะแรกสถานที่เล่าเรียนใช้ศาลาการเปรียญวัดตะโกสูงซึ่งได้รับอนุญาตจาก พระอธิการพลอย เจ้าอาวาส
ไทยลีก 3 ฤดูกาล 2564–65 – โซนภาคตะวันตก
ไทยลีก 3 ฤดูกาล 2564–65 โซนภาคตะวันตก เป็นส่วนหนึ่งของการแข่งขันไทยลีก 3 ฤดูกาล 2564–65 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 5 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร
สโมสรที่เข้าแข่งขันในฤดูกาล 2564–65 โซนภาคตะวันตก มีจำนวน 11 สโมสร โดยแบ่งเป็นสโมสรจากฤดูกาล 2563–64 จำนวน 10 สโมสร และสโมสรที่กลับมาส่งทีม หลังแจ้งพักทีมในฤดูกาล 2563–64 จำนวน 1 สโมสร
ผู้เล่นต่างชาติ
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
↔: ผู้เล่นที่มีสองสัญชาติ →: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
จำนวนผู้ชมจากเกมเหย้า
แหล่งที่มา: ไทยลีก 3
วัดโตนด (อำเภอเมืองนนทบุรี)
วัดโตนด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางระโหง ตำบลบางกร่าง อำเภอเมืองนนทบุรี จังหวัดนนทบุรี วัดมีเนื้อที่ 7 ไร่ 1 งาน 50 ตารางวา บริเวณวัดมีตลาดน้ำประชารัฐวัดโตนด นอกจากนี้ที่ท่าน้ำหน้าวัดยังมีจุดให้อาหารปลาและมีการไถ่ชีวิตโคกระบือ รวมทั้งให้อาหารแก่โคกระบือด้วย
วัดโตนดสร้างขึ้นเมื่อ พ.ศ. 2404 สันนิษฐานว่าคงจะเรียกนามวัดตามลักษณะภูมิประเทศที่ตั้งวัด คือ อาจมีต้น (ตาล) โตนดเป็นสัญลักษณ์ มีหลักฐานพบในเพลาวัดตะเขียนบางแก้วชื่อว่า วัดโตนดหลาย วัดได้รับพระราชทานวิสุงคามสีมาครั้งหลังเมื่อวันที่ 21 มกราคม พ.ศ. 2554
โบราณวัตถุสถานของวัดมีพระอุโบสถซึ่งสร้างเมื่อ พ.ศ. 2475 ภายในมีพระประธานและสาวกขวาซ้าย เนื้อคล้ายดินเผา ลักษณะเป็นโบสถ์โบราณ เสาก่อด้วยอิฐดินเผาถือปูนขาว รูปสี่เหลี่ยมแต่ละด้านของหน้าเสากว้างประมาณถึง 60 เซนติเมตร เสาสูงประมาณ 7 เมตร หลังคาสองชั้น หอสวดมนต์ ศาลาการเปรียญ และกุฏิสงฆ์ทรงโบราณและทรงปั้นหยารวม 9 หลัง
เซียว เจาเหวิน
เซียว เจาหวิน (Xiao Zhaowen ) (ครองราชย์เมื่อปี ค.ศ. 480–494) หรือ อ๋องแห่งไห่หลิง (海陵恭王) พระนามเดิมว่า จิ้นเฉิง (季尚) เป็นจักรพรรดิแห่งราชวงศ์ฉีใต้ของจีน พระองค์เป็นที่รู้จักในพระยศว่าอ๋องแห่งไห่หลิง เพราะนั่นเป็นตำแหน่งที่พระองค์ถูกถอดลงหลังจากที่พระองค์ถูก เซียว หลวน พระอัยกาของพระองค์สั่งเนรเทศ ในปี ค.ศ. 494 (ดิก่อนหน้านี้ในปี 494 หลังจากการลอบสังหาร เซียว เจาเย่ พระอนุชาแล้ว เซียวหลวนจึงแต่งตั้งพระองค์เป็นฮ่องเต้) หลังจากถูกถอดยศ พระองค์ก็ถูกเซียวหลวนวางยาพิษจนสิ้นพระชนม์ แล้วเซียวหลวนจึงขึ้นเสวยราชย์เอง
กระทะ
กระทะ (อังกฤษ : frying pan, frypan, skillet) เป็นภาชนะร่อนแร่ก้นเรียบ กระทะถูกใช้เพื่อการทอด การทำให้สุกทางเคมีด้วยความร้อนแก่อาหาร และการทำให้ค่อย ๆ สุกด้วยความร้อน โดยปกติจะมีเส้นผ่านศูนย์กลางประมาณ 20 ถึง 30 เซนติเมตร (8 ถึง 12 นิ้ว) และมีขอบที่ยื่นออกมาด้านนอกเล็กน้อย ด้ามจับ และไม่มีฝาปิด กระทะที่มีขนาดใหญ่กว่าปกติอาจมีที่จับเล็ก ๆ โดยอยู่ตรงข้ามกับด้านจับ
การทำกระทะ
ในสมัยก่อน กระทะจะถูกสร้างจากเหล็กหล่อ แต่ในปัจจุบัน เหล็กหล่ออาจจะยังมีใช้บ้างโดยเฉพาะการทำอาหารกลางแจ้ง โดยกระทะส่วนใหญ่ในปัจจุบันจะใช้โลหะอย่างเช่น อะลูมิเนียม และ เหล็กกล้าไร้สนิม ทั้งอุปกรณ์และวิธีการสร้างของกระทะสมัยใหม่นั้นมีหลากหลายรวมทั้ง
นอกจากนั้นยังมีกระทะที่เคลือบด้วย Polytetrafluoroethylene หรือเทฟล่อน (Teflon) ทำให้เวลาทอดอาหาร อาหารที่ปรุงจะไม่ติดกระทะ โดยกระทะเทฟล่อนจะเป็นที่นิยมในบ้านเรือนแต่ไม่เป็นที่นิยมในภัตตาคารหรือร้านอาหาร
สมเด็จพระราชาธิบดีชญาเนนทระแห่งเนปาล
สมเด็จพระราชาธิบดีชญาเนนทรวีรวิกรมศาหเทวะ (ज्ञानेन्द्र वीर बिक्रम शाहदेव; Jñānendra Vīra Vikrama Śāhadeva; ชฺาเนนฺทฺร วีร พิกฺรม ศาหเทว) หรือ สมเด็จพระราชาธิบดีคยาเนนทรพีรพิกรมศาหเทว์ (Gyanendra Bir Bikram Shah Dev) เป็นพระมหากษัตริย์พระองค์สุดท้ายแห่งราชอาณาจักรเนปาลในราชวงศ์ศาห์ เป็นพระราชโอรสในสมเด็จพระราชาธิบดีมเหนทระ ประสูติแต่เจ้าหญิงอินทระ มกุฎราชกุมารีแห่งเนปาล
พระราชประวัติ
สมเด็จพระราชาธิบดีชญาเนนทระเสด็จพระราชสมภพเมื่อวันที่ 7 กรกฎาคม พ.ศ. 2490 ณ พระราชวังนารายัณหิตี ในกรุงกาฐมาณฑุ เป็นพระราชโอรสพระองค์ที่สองของมกุฎราชกุมารมเหนทระ (พระอิสริยยศในขณะนั้น) กับ เจ้าหญิงอินทระ มกุฎราชกุมารีแห่งเนปาล (สกุลเดิม: ราณา) หลังประสูติกาลโหรหลวงได้ทำนายทายทักว่าพระราชโอรสที่ประสูติใหม่จะนำโชคร้ายสู่พระชนก ดังนั้นพระองค์เมื่อยังทรงพระเยาว์จึงถูกส่งไปให้พระอัยยิกาทรงอุปถัมภ์อำรุง
ในเดือนพฤศจิกายน พ.ศ. 2493 สมเด็จพระเจ้าตริภูวันและมกุฎราชกุมารมเหนทระรวมทั้งพระบรมวงศานุวงศ์พระองค์อื่นทรงลี้ภัยทางการเมืองไปยังประเทศอินเดีย โดยปล่อยให้เจ้าชายชญาเนนทระอยู่ลำพังพระองค์ ที่ต่อมาโมหัน ศัมเศร์ นายกรัฐมนตรีเนปาล ได้นำเจ้าชายเข้ามาในกาฐมาณฑุเพื่อตั้งเป็นพระมหากษัตริย์พระองค์ใหม่เมื่อวันที่ 7 พฤศจิกายนปีเดียวกันนั้นเอง และนายกรัฐมนตรียังให้งบประมาณ 300,000 รูปีเป็นรายได้ของพระองค์ต่อปี แต่การขับไล่สมเด็จพระเจ้าตริภูวันของนายกรัฐมนตรีจากตระกูลราณานั้น ทำให้สถานะพระมหากษัตริย์ของชญาเนนทระมิได้รับการยอมรับจากนานาประเทศ
แอนตี-แฟน
แอนตี-แฟน (Anti-fan) เป็นบุคคลที่ชอบเขียน, พูดคุย หรือบางครั้งก็ดัดแปลงผลงานของสื่อ แต่มีจุดประสงค์ที่จะตำหนิหรือล้อเลียนผลงานนั้น โดยคนที่เกลียดชังดาราหรือไอคอนก็เข้าเครือข่ายนี้
สมเด็จพระราชาธิบดีชญาเนนทระแห่งเนปาล
พระราชประวัติ
พระองค์เข้ารับการศึกษาที่วิทยาลัยเซนต์โจเซฟ เมืองดาร์จีลิง ประเทศอินเดียเช่นเดียวกับพระเชษฐา และสำเร็จการศึกษาระดับอุดมศึกษาจากมหาวิทยาลัยตริภูวัน กรุงกาฐมาณฑุ เมื่อปี พ.ศ. 2512
แอนตี-แฟน
พฤติกรรม
กลุ่มแอนตี-แฟนดอม (Anti-fandom) ปรากฏตัวอยู่หลายรูปแบบตั้งแต่ไม่ชอบดูจนถึงขั้นเสียดสี
เป็นเรื่องปกติที่แอนตี-แฟนดอมขนาดใหญ่จะรวมตัวเป็นกลุ่ม ซึ่งปรากฏตัวบนฟอรัมกับไซต์ โดยได้ลงทุนให้แอนตี-แฟนคลับไปเผยแพร่ความเกลียดชัง และบางกลุ่มสร้างตัวให้มีรูปธรรมมากพอจนกลายเป็นแอนตี-แฟนไซต์
สมเด็จพระราชาธิบดีชญาเนนทระแห่งเนปาล
พระราชประวัติ
ในปี พ.ศ. 2518 พระองค์เป็นประธานคณะกรรมการที่ปรึกษาสำหรับพระราชพิธีบรมราชาภิเษกของสมเด็จพระราชาธิบดีพีเรนทระ พระเชษฐา และเป็นกรรมการขององค์การมเหนทระเพื่อการอนุรักษ์ธรรมชาติ ที่ต่อมาคือองค์การอนุรักษ์แห่งชาติเพื่อการอนุรักษ์ธรรมชาติ (National Trust for Nature Conservation) ตั้งแต่ปี พ.ศ. 2525 จนกระทั่งพระองค์เสด็จขึ้นครองราชย์ครั้งที่สองเมื่อปี พ.ศ. 2544
แอนตี-แฟน
พฤติกรรม
พฤติกรรมของแอนตี-แฟน ได้แก่ ใช้ข้อมูลส่วนตัวโจมตี (doxing), เผยแพร่ข่าวลือ, เหยียดหยาม หรือทำร้ายร่างกาย
สมเด็จพระราชาธิบดีชญาเนนทระแห่งเนปาล
พระราชประวัติ
สมเด็จพระราชาธิบดีชญาเนนทระ อภิเษกสมรสกับสมเด็จพระราชินีโกมล (สกุลเดิม: ราณา) เมื่อวันที่ 1 พฤษภาคม พ.ศ. 2513 มีพระราชโอรส 1 พระองค์ และพระราชธิดา 1 พระองค์ ได้แก่
แอนตี-แฟน
ตัวอย่าง
ในปีค.ศ. 2006 แอนตี-แฟนคนหนึ่งใส่ยาพิษลงในเครื่องดื่มของยุนโฮ สมาชิกของกลุ่มเคป็อปวงทงบังชินกีด้วยไซยาโนอะคริเลต แทนที่จะแจ้งความ เขาเลือกที่จะอภัยให้เธอ เพราะผู้หญิงคนนั้นมีอายุเท่ากันกับน้องสาวของเขา เหตุการณ์ครั้งนั้นทำให้มีการเพิ่มระบบการรักษาความปลอดภัยแก่ผู้มีชื่อเสียงในเกาหลีใต้ให้มากขึ้น
สมเด็จพระราชาธิบดีชญาเนนทระแห่งเนปาล
เสด็จขึ้นครองราชย์
พระองค์ได้เสวยราชสมบัติเป็นพระมหากษัตริย์แห่งราชอาณาจักรเนปาล 2 ครั้ง ครั้งแรกเมื่อวันที่ 7 พฤศจิกายน พ.ศ. 2493 ถึงวันที่ 7 มกราคม พ.ศ. 2494 ครั้งที่สองคือเมื่อวันที่ 4 มิถุนายน พ.ศ. 2544 เป็นพระมหากษัตริย์ภายใต้รัฐธรรมนูญตามระบอบประชาธิปไตย ทรงเป็นนายกรัฐมนตรีและผู้บัญชาการทหารสูงสุด หลังเกิดเหตุการณ์สังหารหมู่พระราชวงศ์เนปาล ท่ามกลางข้อกังขาว่าพระองค์อาจมีส่วนร่วมในเหตุการณ์ดังกล่าว
แอนตี-แฟน
ตัวอย่าง
แอนตี-แฟนของไมเคิล แจ็กสันใช้ภาษาที่รุนแรงในทวิตเตอร์เพื่อตอกย้ำคำดูถูกและความไม่ชอบของพวกเขาต่อผู้สนับสนุนแจ็กสันในข้อกล่าวหาล่วงละเมิดเด็ก
สมเด็จพระราชาธิบดีชญาเนนทระแห่งเนปาล
ทรงยึดอำนาจจากรัฐบาล
ในวันที่ 1 กุมภาพันธ์ พ.ศ. 2548 สมเด็จพระราชาธิบดีชญาเนนทร์ได้ทรงยึดอำนาจการปกครองจากรัฐบาลเนปาล โดยมีพระราชโองการให้รัฐสภาตามระบอบประชาธิปไตยสิ้นสุดลง และทรงปกครองประเทศด้วยพระองค์เอง ทำให้ทรงต้องเผชิญกระแสต่อต้านจากในประเทศอย่างรุนแรง
แอนตี-แฟน
การศึกษา
จากการศึกษาพบว่า แอนตี-แฟนมักให้ความสนใจกับชุมชนเฉพาะ ความสัมพันธ์ต่อข้อความสื่อ และแฟนคลับที่เป็นคนชายขอบ หรือดิสเครดิตกลุ่มแฟนอื่น ๆ ผ่านทางเอกลักษณ์หลัก (เพศ, ชาติพันธุ์, เป็นต้น)
สมเด็จพระราชาธิบดีชญาเนนทระแห่งเนปาล
ทรงถูกถอดถอน
เมื่อมีการฟื้นฟูรัฐสภาตามระบอบประชาธิปไตยอีกครั้งในเดือนเมษายน พ.ศ. 2549 พระองค์จึงทรงถูกลดพระราชอำนาจและพระราชสถานะลง โดยก่อนการสละราชบัลลังก์ ก็ได้มีกระแสข่าวเกี่ยวการสละราชบัลลังก์และเสด็จไปประทับต่างประเทศ โดยจะยกราชสมบัติแก่เจ้าชายหริทเยนทรา พระราชนัดดา เนื่องจากทรงไม่พอพระทัยในตัวมกุฎราชกุมารมากนัก และทรงสละราชสมบัติอย่างเป็นทางการในวันที่ 28 พฤษภาคม พ.ศ. 2551 เนื่องจากสภาร่างรัฐธรรมนูญแห่งเนปาล (Constituent Assembly of Nepal) ได้ลงมติเป็นเอกฉันท์ให้มีการเปลี่ยนแปลงการปกครองของประเทศจากรูปแบบราชอาณาจักรมาเป็นสาธารณรัฐประชาธิปไตย
ทางด่วนเวียงจันทน์–บ่อเต็น
ทางด่วนเวียงจันทน์–บ่อเต็น เป็นทางด่วนที่แล้วเสร็จบางส่วน มีเส้นทางจากเวียงจันทน์ เมืองหลวงของประเทศลาว ไปยังบ่อเต็น ที่พรมแดนจีน–ลาว และมีเส้นทางขนานห่าง ๆ กับทางหลวงหมายเลข 13
ทางด่วนนี้เป็นทางด่วนสายแรกที่ก่อสร้างในประเทศลาว การก่อสร้างแบ่งออกเป็น 4 ช่วง ได้แก่
ช่วงที่แล้วเสร็จช่วงแรกคือ ช่วงเวียงจันทน์–วังเวียง และจะเริ่มเตรียมงานก่อสร้างสำหรับช่วงวังเวียง–หลวงพระบางหลังจากเปิดให้บริการช่วงเวียงจันทน์–วังเวียง
โอเอซิสลีวา
โอเอซิสลีวา (وَاحَـة لِـيْـوَا) เป็นพื้นที่โอเอซิสขนาดใหญ่ในแคว้นอัซซ็อฟเราะฮ์ของรัฐอาบูดาบี สหรัฐอาหรับเอมิเรตส์
ภูมิศาสตร์
โอเอซิสลีวาตั้งอยู่ห่างจากชายฝั่งอ่าวเปอร์เซียไปทางใต้ประมาณ 97.6 กิโลเมตร (60.6 ไมล์) และอยู่ห่างจากกรุงอาบูดาบีไปทางตะวันตกเฉียงใต้ 150 กิโลเมตร (93 ไมล์) บริเวณขอบด้านเหนือของทะเลทรายรุบอุลคอลี ใจกลางของบริเวณนี้อยู่ที่ 23.13333°N, 53.76667°W และมีความยาวจากตะวันออกถึงตะวันตก 100 กิโลเมตร (62 ไมล์) ตามแนวโค้งวกขึ้นไปทางเหนือ ประกอบด้วยหมู่บ้านประมาณ 50 หมู่บ้าน ศูนย์กลางทางภูมิศาสตร์และเศรษฐกิจของโอเอซิสอยู่ที่มุซัยรีอ์ซึ่งเป็นบริเวณที่ทางหลวงจากอาบูดาบีตรงเข้าไปในบริเวณโอเอซิสแล้วแยกออกเป็นสองทาง โดยทางตะวันออกมีระยะทาง 65 กิโลเมตร (40 ไมล์) สุดที่หมู่บ้านมะฮ์ดัร บิน อุศ็อยยาน และทางตะวันตกมีระยะทาง 45 กิโลเมตร (28 ไมล์) สุดที่หมู่บ้านอะรอดะฮ์ รายงานจากสำมะโนประชากรใน ค.ศ. 2005 มีประชากรอยู่ที่นี่ 20,196 คน การคาดการณ์ก่อนหน้าจากภาพดาวเทียมได้ประมาณว่ามีประชากรอยู่ที่ 50,000 ถึง 150,000 คนนั้น เป็นจำนวนที่มากเกินไป
หมู่บ้าน
ตามฐานข้อมูลชื่อภูมิศาสตร์ของกรมสำรวจธรณีวิทยาสหรัฐ มีสถานที่ที่มีคนอยู่อาศัย 39 แห่งในโอเอซิสลีวา ซึ่งเรียงจากฝั่งตะวันตกถึงฝั่งตะวันออกได้ดังนี้
เศรษฐกิจ
เศรษฐกิจหลักดั้งเดิมของบริเวณนี้คือการทำสวนอินทผลัม มีการใช้การชลประทานแบบหยด (drip irrigation) และเรือนกระจกอย่างกว้างขวาง การท่องเที่ยวมีความสำคัญเพิ่มขึ้น และมีโรงแรมในบริเวณนี้ เช่น โรงแรมลีวาที่มุซัยรีอ์, โรงแรมติลาลลีวา, บ้านพักตากอากาศลีวา ซึ่งอยู่ในหมู่บ้านเดียวกันและดำเนินการโดยรัฐบาลอาบูดาบีและรีสอร์ตก็อสร์อัสซะร็อบ